Siria, ligjvënësit debatojnë
Ende nuk është e qartë se si do të votohet në seancën e plotë të senatit, votim që pritet javën e ardhshme
Duke dalë nga seanca, Kryetarja e Komisionit të Senatit për Shërbimet e Zbulimit Dianne Feinstein tha se provat se janë përdorur armë kimike në Siri janë bindëse. tha zonja Feinstein. Ajo tha se dëshmitë e tanishme janë më bindëse se provat që iu paraqitën ligjvënësve para ndërhyrjes së vitit 2003 në Irak. Por senatorë të tjerë nuk shprehën mbështetje për rezolutën as para, as pas seancës së informimit, siç ishte republikania Susan Collins, e cila thotë se nuk ka vendosur se si do të votojë. Susan Collins, senatore republikane: tha senatorja Collins. Senatorja demokrate Barbara Mikulski tha se nuk ishte gati të votonte pro rezolutës. Barbara Mikulski, senatore demokrate: tha senatorja Mikulski. Senati në seancë të rregullt pritet të votojë javën e ardhshme lidhur me rezolutën për autorizimin e sulmit. Rezoluta parashikon sulme për të dëmtuar aftësitë ushtarake të Sirisë, por përjashton dërgimin e forcave tokësore amerikane. Dhoma e Përfaqësuesve e kontrolluar nga republikanët po analizon një masë tjetër të ngjashme, por nuk është caktuar ende data për ta hedhur në votë. Në Dhomën e Përfaqësuesve që kontrollohet nga republikanët, shumica historikisht ka votuar kundër nismave të Presidentit Obama. Por këtë herë ka një ndarje të madhe mes fraksionit më konservator , i cili është kundër veprimeve ushtarake dhe anëtarëve më të moderuar, si kryetari i Dhomës, John Boehner dhe udhëheqësi i shumicës, Eric Cantor, të cilët kanë deklaruar se e mbështesin një goditje kundër Sirisë.